Den russiske bjørnen

**Den russiske bjørnen** () er eit utbreidd symbol for Russland, brukt i vitseteikningar, artiklar og dram frå så langt tilbake som 1500-talet. Ved ulike høve kan han stå for Det russiske imperiet, Sovjetunion og dagens Russland.

## Bjørnar i Russland
Russland har den største brunbjørnbestanden av noko land i verda, med truleg over 100&nbsp;000 individ.
Rundt 36&nbsp;000 av dei finst i Europeisk Russland. I resten av Europa bur det rundt 17&nbsp;000 brunbjørnar. Av dei mange bjørnane som held til i Sibir finst det grupper av dyr som blir svært store, som kamtsjatkabjørn og ussurijbjørn. Det finst også andre bjørneartar i Russland, isbjørn i Sakha, Krasnojarsk, Vest-Sibir og nordeuropeisk Russland, og kragebjørn.

Bjørnar opptrer i russisk folklore og biletkunst. Ein har også fått verkelege bjørnar til å opptre på ulike vis gjennom fleire hundreår. Bjørnar blei trente i å utføra ulike rørsler, gjerne slike som etterlikna folk. Ein kunne også bruka dei til rituale som skulle driva ut vonde ånder. Bruk av bjørnar til å opptre blei forboden i 1867, men bjørnar som underhaldning blei gjenoppliva med bjørnesirkus, der bjørnar mellom anna kjørte motorsyklar, på 1940-talet.
Ein har halde fram med å bruka levande bjørnar som skodespelarar og maskotar. Det er også blitt laga ei rekkje oppdikta bjørnar, som Vinni Pukh, inspirert av Ole Brumm (Winne the Pooh) og OL-maskoten Misja.

## Historie
Bjørnen har ofte blitt brukt som symbol i  Vesten. Bjørnar var lenge knytte til Russland gjennom reiseskildringar, og bjørnen som symbol på Russland oppstod blant britiske karikaturteiknarar og blei seinare utbreidd i USA. Bildet var ikkje alltid smigrande&nbsp;– det kunne visa Russland som «stort, brutalt og klønete».

Bjørnebiletet har likevel også blitt brukt som eit positivt symbol på landet av russarar, særleg på 1900-talet. Bjørnungen Misja som maskot for Sommar-OL 1980 i Moskva brukte til dømes bjørnen som eit søtt og vennleg symbol.

Då Ronald Reagan kjempa for å bli gjenvald som amerikansk president i 1984, brukte han bjørn som motiv i ein kjend reklamefilm kjend som «Bear in the woods».

Etter oppløysinga av Sovjetunionen var det ein del støtte i det russiske parlamentet for å ha ein bjørn på det nye russiske riksvåpenet, men etterkvart gjekk ein tilbake til doubbeltørna frå Tsar-Russland i staden.

Seinare har bjørnen blitt symbol for det politiske partiet Sameint Russland, som har dominert politikken i Russland sidan tidleg i 2000-åra.

## Galleri

### Bilde frå Russland

RIAN archive 488322 Flag-bearers of states-participants of the XXII Summer Olympic Games.jpg|Teddybjørnen Misja var maskot for OL i Moskva i 1980.
RussianBear.JPG|Banner med den russiske bjørnen brukt av russiske fotballsupporterar.
Coat of Arms of Veliky Novgorod.svg|Våpenskjoldet til Velikij Novgorod.
Two-headed-four-headed bear.png|Humoristisk bilde av bjørn med to hovud og fire frampotar som poserer som den russiske dobbeltørna.


### Bilde frå land utanfor Russland

Fil:Late 19th century web alliance.jpg|Den russiske bjørnen blant dei europeiske makten som Bismarck godsnakkar med for å isolera Frankrike.
The Russian bear and the American dears LCCN2002707008.tif|*The Russian bear and the American dears*. Teikning frå 1871.
Fil:World around 1900.jpg|Humoristisk verdskart frå Japan der Russland er framstilt som ein stor bjørm. Frå rundt 1900.
Fil:As Between Friends (Punch magazine, 13 December 1911).jpg|Vitseteikning frå det engelske satiriske bladet *[[bladet Punch|Punch]]*, eller *[[The London Charivari]]*.
Fil:时局图.jpg|Kinesisk framstilling frå 1905 av ulike vestlege makter som dyr, der den russiske bjørnen kjem inn frå nord.
Fil:WWI German Silver Medal East Prussia 1914. Reverse.jpg|Baksida av ein tysk sylvmedalje frå fyrste verdskrigen for frigjeringa av Aust-Preussen i 1914 av  Paul von Beneckendorff und von Hindenburg. Viser til slaget ved Tannenberg. Den nakne general Hindenburg slost mot den russiske bjørnen med sverdet sitt.
Fil:Bodleian Libraries, A Russian hug for the young emperor.jpg|Britisk politisk vitseteikning knytt til den franske invasjonen av Russland under Napoleon i 1804.


## Kjelder

**Denne artikkelen bygger på «[[:en:Russian Bear|Russian Bear]]» frå ,  den 19. juli 2021.* 
*** oppgav desse kjeldene:* 
*** 
***